dum est si quid boni in hoc opere reperiatur , utpote qui plantas mihi exarm- 
dandas praebuerunt : ego interea et gratias ago maximas , et eorum nomina; 
in perpetuum grati animi testimonium praedico. 
Multum ulterius difficultatis passuros esse credens nedum tyrones sed et Bo- 
tanica professores, si in tanta specierum copia, descriptionibus contentos, tabu- 
lis privarem , quinquaginta delineavi , in quibus fere omnes species qua potui 
diligentia ad vivum depinxi. Et quamquam probe sciam 3 non aeque facile accu- 
rateque delineari posse species siccas , male quandoque conservatas , ac eas quae 
vivae observari possunt j nihilominus monographiam universam dare malui , 
quam quorumdam rumoribus commotus , lectores privare earum figuris , quas 
desiccatas prae oculis habeo. Hoc unum interea intellectam volo , de vivis scilicet 
respondendum mihi esse , utpote qui et auctor sum , et delineator ; de siccis 
vero , si meas tabulas a vivis aliquando recessisse constet , condonandum 
spero. His itaque praemissis , propositum aggrediar. 
Gerania vel obiter examinanti occurrent primo flores figura diversi , fructus 
similes : in quibusdam corollas observabit irregulares et veluti papilionaceas , 
in aliis regulares , rosaceas } omnes vero patentes ac striis saepissime variegatas. 
Qui vero accuratius species omnes persequatur , natura veluti distributas cernet 
in duas phalanges fere aequales , quarum si patriam investigare velit , Africa- 
nas aut Europeas esse sciet. Verumtamen munificentissimam naturam fuisse 
rn Bona;. Spei promontorio mirabitur , quum Geraniorum maximam copiam 
illuc cognoscat crescere , dum totus terrarum orbis ne vel illius terrae angulum 
aequare potuerit copia atque harum stirpium pulchritudine. 
Si vero utriusque phalangis attentius flores examinet , in irregularibus num- 
quam reperiet stamina decem antherifera , neque in regularibus septem : in his 
etenim aut quinque aut decem , in illis vero quinque aut septem numerabit, quae 
basi in urceolum coalescunt germen cingentem, qui semper in decem filamenta 
aut denticulos partitur. Glandulas quoque quinque, unguibus petalorum alter- 
nantes , observabit in regularibus in reliquis vero glandularum loco cunicu- 
lum aut tubum reperiet , cuius initium exstat inter duo petala superiora et caly- 
cis laciniam latiorem , qui plus minusve per pedunculum excurrit , notante 
finem gibba externa. 
Mihi animo volventi atque admiranti Africanorum (sic enim usus invaluit, 
qui Gerania nominat Africana , quorum corolla irregularis est ) structuram -ac 
pratcipue cuniculum , divinare cupiebam huius praecipuum munus. At , ut verum 
fatear, nihil certi reperi , et conficiendo dumtaxat , a natura factum arbitror ut 
flores aliquo modo nutent. Quum enim pedunculi pars quaedam longitudina- 
liter excavata sit , atque propterea levior sibi opposita , ex gravitatis legibus 
gravior htec deorsum tendet , atque tubus aut cuniculus , qui levior est , supe- 
riorem et horizontalem sirum servabit necessario. Huiusmodi vero situs vald# 
congruit germinis fecundationi : antherae etenim in Africanis facile ac citis- 
sime decidunt r stamina etiam, quae prope cuniculi faucem reperiuntur, breviora 
sunt ceteris dum antheras sustinent. Quare si flores essent erecti , quod foi- 
casse eveniret , si pedunculus ubique eiusdem esset ponderis atque crassitiei . 
nec pollen stigmata, reciperent , neque anthene possent tandiu in lectulo coa« 
